ELŐTERJESZTÉS

Tárgy: 
Tájékoztató a polgármester 2020. évi szabadság igénybevételéről 2021. évi szabadságolási ütemterv jóváhagyása

Tisztelt Képviselő-testület!

A közszolgálati tisztviselőkről szóló (továbbiakban: Kttv.) 2011. évi CXCIX. törvény 225/C.§ (1) bekezdése alapján a főállású polgármester évi huszonöt munkanap alapszabadságra és tizennégy munkanap pótszabadságra jogosult.
Hivatkozott jogszabályhely szerint:

„(2) A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett bejelentést követően veheti igénybe.

(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.”
Nyúl Község Polgármestere tájékoztatja a Tisztelt Képviselő-testületet, hogy 2020. évi szabadságát a Képviselő-testület 55/2020.(II.25.) önkormányzati határozatával jóváhagyott szabadságolási ütemterv szerint vette igénybe, ki nem adott szabadsága nem maradt.
A már hivatkozott törvény alapján Schmiedt Henrik polgármesternek 2021. évben összesen 39 nap szabadság jár. 

Ennek összetétele: 25 munkanap alapszabadság

                              14 munkanap pótszabadság

Kérem a Tisztelt Képviselő-testületet a határozati javaslat elfogadására!

Nyúl, 2021. február 5.
                                                                                                       Schmiedt Henrik s.k.
                                                                                                            polgármester

Határozati javaslat 
Nyúl Község Polgármesterének
……../2021.(II.05.) határozata
Tárgy: Nyúl Község Polgármesterének 2020.évi szabadság igénybevétele
Nyúl Község Polgármestere – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében biztosított feladat- és hatáskörben eljárva, figyelemmel a 478/2020.(XI.03.) Kormányrendelettel elrendelt veszélyhelyzetre – úgy döntött, hogy a polgármester 2020. évi szabadság igénybevételéről szóló tájékoztatóját elfogadja.

Felelős  : Takács Lajos jegyző

Határidő: 2021. február 28.
Határozati javaslat 
Nyúl Község Polgármesterének
……../2021.(II.05.) határozata
Tárgy: Nyúl Község Polgármesterének 2021.évi szabadságolási ütemterve

Nyúl Község Polgármestere – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében biztosított feladat- és hatáskörben eljárva, figyelemmel a 478/2020.(XI.03.) Kormányrendelettel elrendelt veszélyhelyzetre – úgy döntött, hogy a polgármester 2021. évi szabadságolási ütemtervét az alábbiak szerint hagyja jóvá:

- 2021. 05.13. – 2021.06.03.-ig      15 munkanap

- 2021.07.01. – 2021. 07.21-ig       15 munkanap

- 2021.08.05. – 2021.08.13.-ig         7   munkanap

- 2021.12.30. –  2021.12.31.ig          2   munkanap

 Összesen:                                  39   munkanap
Felelős  : Takács Lajos jegyző

Határidő: 2021. december 31.

